CELEX: 62011CN0563
Language: el
Date: 2011-11-09 00:00:00
Title: Υπόθεση C-563/11: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Δημοκρατία της Λεττονίας) στις 9 Νοεμβρίου 2011 — SIA «Forvards V» κατά Valsts ieņēmumu dienests

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/9
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Δημοκρατία της Λεττονίας) στις 9 Νοεμβρίου 2011 — SIA «Forvards V» κατά Valsts ieņēmumu dienests
   (Υπόθεση C-563/11)
   2012/C 13/17
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείουσα: SIA «Forvards V»
   
      Αναιρεσίβλητη: Valsts ieņēmumu dienests
   
      Προδικαστικά ερωτήματα
   
   
               1)
            
            
               Πρέπει το άρθρο 17, παράγραφος 2, στοιχείο α', της έκτης οδηγίας περί ΦΠΑ (1) να ερμηνευθεί υπό την έννοια ότι μπορεί να μην αναγνωριστεί το δικαίωμα εκπτώσεως του καταβληθέντος κατά την αγορά προϊόντων ΦΠΑ σε υποκείμενο στον φόρο ο οποίος πληροί όλες τις ουσιαστικές προϋποθέσεις για την έκπτωση του ΦΠΑ, χωρίς να έχουν διαπιστωθεί καταχρηστικές πρακτικές εκ μέρους του, όταν το αντισυμβαλλόμενο μέρος δεν ήταν σε θέση να παραδώσει τα προϊόντα για νομικούς ή πραγματικούς λόγους (ο αντισυμβαλλόμενος είναι εικονικό πρόσωπο ή ο υπεύθυνος του αντισυμβαλλομένου αρνείται την ύπαρξη οικονομικής δραστηριότητας ή αληθούς πράξεως και δεν έχει τη δυνατότητα να εκτελέσει τη σύμβαση);
            
         
               2)
            
            
               Μπορεί η άρνηση αναγνωρίσεως του δικαιώματος εκπτώσεως του ΦΠΑ να στηριχθεί στο γεγονός καθαυτό ότι ο αντισυμβαλλόμενος (το αναγραφόμενο στο τιμολόγιο πρόσωπο) είναι εικονικός (ήτοι ότι η πράξη δεν έχει ως αντικείμενο οικονομική δραστηριότητα); Μπορεί επίσης να μην αναγνωριστεί το δικαίωμα εκπτώσεως του φόρου επί των εισροών όταν δεν έχει διαπιστωθεί καταχρηστική πρακτική εκ μέρους του αιτούντος την έκπτωση του εν λόγω φόρου;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).